Diari Oficial de la Generalitat Valenciana


Sumari del DOGV 5285, del 21-06-2006 (2006/6184)

RESOLUCIÓ de 18 de maig de 2006, de la directora general de Justícia de la Conselleria de Justícia, Interior i Administracions Públiques, per la qual es resol inscriure al Reglament de Règim Interior de l'il·lustre Col·legi Oficial d'Odontòlegs i Estomatòlegs de València, relatiu a la pèrdua de la condició de col·legiat per impagament de quotes col·legials, i es disposa la seua publicació en el Diari Oficial de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5285

Data del DOGV
:   21-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6184


Data del document
:   18-05-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * València
    * reglament intern
    * odontologia
    * col·legi professional
    * legislació

RESOLUCIÓ de 18 de maig de 2006, de la directora general de Justícia de la Conselleria de Justícia, Interior i Administracions Públiques, per la qual es resol inscriure al Reglament de Règim Interior de l'il·lustre Col·legi Oficial d'Odontòlegs i Estomatòlegs de València, relatiu a la pèrdua de la condició de col·legiat per impagament de quotes col·legials, i es disposa la seua publicació en el Diari Oficial de la Generalitat. [2006/6184]  
Vist l'expedient d'inscripció de Reglament de Règim Interior, instruït a instància del l'Il·lustre Col·legi Oficial d'Odontòlegs i Estomatòlegs de València, inscrit amb el número 82 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en què se sol·licita el registre en aquest del seu Reglament de Règim Interior, relatiu a la pèrdua de la condició de col·legiat per impagament de quotes col·legials, atenent els següents  
FETS   
Primer   
Els Estatuts de l'Il·lustre Col·legi Oficial d'Odontòlegs i Estomatòlegs de València van ser inscrits al Registre de Col·legis Professionals i de Consells Valencians de Col·legis Professionals de la Comunitat Valenciana, per Resolució de 23 de març de 2000, de la Secretaria General de la Conselleria de Justícia i Administracions Públiques (DOGV núm. 3725, de 06.04.2000).   
Segon  
L'Assemblea General de l'Il·lustre Col·legi Oficial d'Odontòlegs i Estomatòlegs de València, va aprovar el Reglament de Règim Interior relatiu a la pèrdua de la condició de col·legiat per impagament de quotes col·legials, en sessió celebrada el 31 de març de 2006, segons certificat lliurat per la Sra. Filomena Estrela Sanchis, secretària del Col·legi, amb el vistiplau del president, en data 3 d'abril de 2006.  
Tercer  
En data 6 d'abril de 2006, el Sr. Andrés Plaza Costa, president de l'Il·lustre Col·legi Oficial d'Odontòlegs i Estomatòlegs de València, va presentar sol·licitud d'inscripció de l'esmentat Reglament de Règim Interior en dit Registre, als efectes previstos en l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana, i de l'article 28 del Decret 4/2002, de 8 de gener, que desenvolupa aquesta.  
Quart   
El text del Reglament de Règim Interior relatiu a la pèrdua de la condició de col·legiat per impagament de quotes col·legials, que figura com a annex a la present Resolució, i es dóna ací per reproduït.  
FONAMENTS DE DRET  
Primer   
El contingut del Reglament de Règim Interior, relatiu a la pèrdua de la condició de col·legiat per impagament de quotes col·legials, s'ajusta als estatuts del Col·legi, i el seu contingut és conforme amb la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana i a l'ordenament jurídic en general.  
Segon   
Aquest Reglament de Règim Interior ha sigut aprovat amb els requisits i formalitats previstos en l'esmentada Llei, i en els mateixos Estatuts del Col·legi, i procedeix la seua inscripció al Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que disposa l'article 64 c), del Decret 4/2002, de 8 de gener, del Govern Valencià, pel qual s'aprova el reglament de desplegament de l'esmentada Llei 6/1997.  
Tercer   
L'expedient ha sigut tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia, Interior i Administracions Públiques, competent aquesta per així disposar-ho l'article 6.1 de l'esmentada Llei 6/1997, tenint en compte allò que ha previst la disposició final del Decret 4/2002, de 8 de gener, en virtut de les atribucions que té conferides pel Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, i pel Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques.  
Vistos l'article 36 de la Constitució Espanyola i l'article 49.122a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002 de 8 de gener, del Govern Valencià, pel qual s'aprova el Reglament de desplegament d'aquesta última, i la resta de disposicions complementàries de pertinent aplicació, es dicta la següent resolució:  
1. Que s'inscriga el Reglament de Règim Interior relatiu a la pèrdua de la condició de col·legiat, per impagament de quotes col·legials, de l'Il·lustre Col·legi Oficial d'Odontòlegs i Estomatòlegs de València, al Registre de Col·legis Professionals i de Consells Valencians de Col·legis Professionals de la Comunitat Valenciana.  
2. Que es publique la present Resolució en el Diari Oficial de la Generalitat.  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua notificació, o bé recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.  
València, 18 de maig de 2006.. La directora general de Justícia: Patricia Montagud Alario  
Reglament de règim interior, relatiu a la pèrdua de la condició de col·legiat per impagament de quotes col·legials  
Article 1. Àmbit objectiu   
El present Reglament s'aplicarà per als supòsits de pèrdua de la condició de col·legiat, a causa de l'impagament de dues quotes trimestrals, de conformitat amb la lletra d), de l'apartat 10, de l'article 20, dels Estatuts de l'Il·lustre Col·legi Oficial d'Odontòlegs i Estomatòlegs de València, aprovats per la Resolució de 23 de març de 2000, de la Secretaria General de la Conselleria de Justícia i Administracions Públiques de la Comunitat Valenciana.   
Article 2. Iniciació mitjançant requeriment de pagament   
El procediment s'iniciarà mitjançant una decisió de la Junta de Govern, en què acorde requerir de pagament el col·legiat que no haja satisfet dues quotes trimestrals; en aquest acord s'indicaran les quotes trimestrals degudes i el total resultant. El termini per a efectuar el pagament serà de set dies hàbils, comptadors des de la notificació del requeriment de pagament, i podrà acreditar-se l'esmentat pagament mitjançant qualsevol mitjà de prova admés en dret.   
Tot això s'entén sense perjudici de l'eficàcia jurídica civil de l'esmentat requeriment de pagament.   
Article 3. Audiència a l'interessat  
El col·legiat podrà al·legar i presentar els documents i justificacions que estime pertinents en un termini de quinze dies hàbils, comptadors des del vuité dia hàbil següent a la notificació del requeriment de pagament.   
Article 4. Resolució   
A la vista dels fets rellevants, les al·legacions formulades i els documents i justificacions presentats, la Junta de Govern emetrà resolució que contindrà la decisió motivada i els recursos que en contra procedisquen.   
Article 5. Recursos   
La Resolució que adopte la Junta de Govern podrà ser objecte de recurs d'alçada davant del Consell Valencià dels Il·lustres Col·legis Oficials d'Odontòlegs i Estomatòlegs de València, Alacant i Castelló en el termini d'un mes. El recurs podrà interposar-se davant de l'esmentat Consell o davant de l'Il·lustre Col·legi Oficial d'Odontòlegs i Estomatòlegs de València. Si no recau una resolució en el termini de tres mesos, es podrà entendre desestimat el recurs d'alçada interposat.   
Disposició addicional  
Legislació supletòria  
En allò que no s'opose als Estatuts ni a aquest Reglament, s'aplicarà la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb l'article 19 de la Llei 6/1997, de 4 de desembre, de la Generalitat Valenciana.   
Disposició final  
Entrada en vigor  
Aquest Reglament entrarà en vigor l'endemà de la seua publicació en el Diari Oficial de la Generalitat.